Eytan Fox

Eytan FOX (; naskiĝis la 21-a de aŭgusto 1964 en Novjorko, Usono) estas israela filmreĝisoro kaj scenaristo.Eytan Fox, Biography . Omanoot

 Vivo 
Kvankam Eytan naskiĝis en Novjorko, li kreskis en Israelo, kien liaj gepatroj revenis kiam li estis infano. Poste, li studis filmajn kaj televidajn studojn en Tel-Avivo.

Lia debuta filmo, After, premiita mallonga filmo, jam traktis la temon de samseksemo, kiun li revizitis en postaj filmprojektoj. Fox estas malkaŝe gejo.Li kunlaboris pri pluraj filmoj kun sia longtempa partnero, Gal Uchovsky, israela scenaristo kaj produktoro. Lia unua plenlonga filmo, La Kanto de la Sireno (Shirat Ha'Sirena), sekvis en 1994. La filmo estis resona komerca sukceso, fariĝante la plej enspeziga filmo de la jaro en Israelo.

La plenlonga filmo The Bubble, kiu, simile al la filmoj Yossi & Jagger kaj Walk on Water, temas pri la vivoj de gejoj en nuntempa Israelo, ricevis la premion de legantoj de la geja kaj lesba revuo Siegessäule ĉe la 57-a Berlinale.

 Filmaro 

 After (1990)
 Shirat Ha'Sirena (Siren's Song, 1994)
 Yossi & Jagger (2002)
 Walk on Water (2004)
 The Bubble (Ha-Buah, 2006)
 Yossi (2012), daŭrigo de Yossi & Jagger
 Cupcakes (Bananot) (2013)
 Sublet (2020)

 Referencoj 

 Eksteraj ligiloj 


 "Between Sex And Country: The Films of Eytan Fox"
 "Eytan Fox Brings Israeli Films to America"
 Fantastic Mr. Fox

Kategorio:Israelaj reĝisoroj
Kategorio:GLAT-reĝisoroj
Kategorio:Israelaj scenaristoj